Julius Jürgenson

Julius Jürgenson (31. mai 1892 – 13. oktoober 1927) oli Eesti, Venemaa ja Ukraina sõjaväelane, esimene Eesti sõjaline esindaja Lätis.

Lapsepõlv ja haridus
Julius Jürgenson sündis 31. mail 1892 Valgamaal Luke vallas.Jürgenson, Julius, Karutapja ordeni kavalerid Ta oli eestlane, aga ta ema oli lätlane ja Julius valdas vabalt ka läti keelt.Jaan Pihlak (2006). Karutapjad ja ristimehed. Eesti – Läti suhted teenetemärkide näitel. Magistritöö, Tartu Ülikool, Tartu. Lk 30 Koolis käis ta Valgas ja Riias, omandas keskhariduse.

Väeteenistus
Alates 1913. aastast teenis ta Venemaa Keisririigi sõjaväes. Esimese maailmasõja ajal osales lahingutes Karpaatides, hiljem Daugavpilsi ja Riia lähistel. Teda autasustati Püha Anna ordeni III ja IV klassiga, Püha Stanislavi ordeni III klassiga ning Püha Vladimiri ordeni IV klassiga. Pärast enamlaste riigipööret teenis ta Ukraina armees.

Alates 18. novembrist 1918 teenis Julius Jürgenson Eesti Vabariigi sõjaväes. Ta tegutses Kindralstaabi luureosakonna alluvuses ja oli auastmelt alamkapten. 13. märtsil 1919 saadeti ta Liepājasse, kus toona asus Läti Ajutine Valitsus ning kus ta määrati Eesti ja Läti sõjaväe vaheliseks sideohvitseriks. Samal kevadel peeti ta seal kinni ja Landesveeri sõja ajal juunis–juulis oli ta ligi kuu aega Riias Rüdiger von der Goltzi vägede käes vangis.Jaan Pihlak 2006, lk 30, 50 21. novembril 1919 sai vahepeal kapteniks ülendatud Jürgenson ametlikult Eesti esimeseks sõjaväeatašeeks Lätis. Tema ametiajal annetati lätlastele esimesed Vabaduse Ristid. Lätis tegutsedes tekkis tal konflikte sealse Eesti diplomaatilise esindaja Theodor Tallmeisteriga. Eesti Sõjavägede Staabi juhtkond polnud Jürgensoni tegevusega rahul ja kutsus ta mais 1920 Lätist tagasi. Oma teenete eest premeeris Eesti Valitsus teda 1921. aastal Vabaduse Risti teenetemärgi I liigi 3. järgugaJaan Pihlak 2006, lk 50 ja Läti Valitsus 1924. aastal Karutapja ordeni 3. järguga.Jaan Pihlak 2006, lk 31

Teenistusjärgne elu
Pärast sõja lõppu teenistusest lahkunud Jürgenson asus elama Riiga,Julius Jürgenson. Esimene Eesti sõjaväeline esindaja Lätis. Postimees, nr 288, lk 3, 23. oktoober 1927 kus ta tegeles ettevõtlusega. Julius Jürgenson suri 13. oktoobril 1927 ja maeti Riia vennaskalmistule.

Viited

Kategooria:Eesti sõjaväeatašeed
Kategooria:Vabadusristi I liigi 3. järgu kavalerid
Kategooria:Karutapja ordeni kavalerid
Kategooria:Sündinud 1892
Kategooria:Surnud 1927